NARIADENIE KOMISIE (ES) č. 1531/2006
z 12. októbra 2006,
ktorým sa zamietajú žiadosti o vývozné licencie v oblasti obilnín pre produkty kódu KN 1001 90
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 zo dňa 29. septembra 2003 o spoločnej organizácii trhu s obilninami (1),
so zreteľom na nariadenie Komisie (ES) č. 1342/2003 zo dňa 27. júla 2003 týkajúce sa osobitných podmienok uplatňovaných v režime dovozných a vývozných licencií v oblasti obilnín a ryže (2), najmä na jeho článok 8 ods. 1,
keďže:
objem žiadostí o licencie, ktoré určujú vopred vývozné náhrady pre produkty kódu KN 1001 90, je veľký a predstavuje špekulatívny charakter. Preto bolo rozhodnuté zamietnuť všetky žiadosti o vývozné licencie pre tieto produkty predložené v dňoch 12. októbra 2006,
PRIJALA TOTO NARIADENIE:
Článok 1
V súlade s článkom 8 ods. 1 nariadenia (ES) č. 1342/2003, žiadosti o vývozné licencie, ktoré určujú vopred vývozné náhrady za produkty spadajúce pod kód KN 1001 90 a ktoré boli predložené v dňoch 12. októbra 2006, sa zamietajú.
Článok 2
Toto nariadenie nadobúda účinnosť dňa 13. októbra 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. októbra 2006